钦定古今图书集成/明伦汇编/人事典/第106卷 > 《豳风东山四章》
## 钦定古今图书集成/明伦汇编/人事典/第106卷 > 《豳风东山四章》

成王既得《鸱鸮》之诗，又感风雷之变，始悟而迎周公。于是周公东征已三年矣。既归，因作此诗以劳归士。

我徂东山，慆慆不归。我来自东，零雨其濛。我东曰归，
我心西悲。制彼裳衣，勿士行枚。蜎蜎者蠋，烝在桑野。
敦彼独宿，亦在车下。

我徂东山，慆慆不归。我来自东，零雨其濛。果裸之实亦施于宇。伊威在室，蟏蛸在户。町畽鹿场，熠耀宵行。
亦可畏也，伊可怀也！

我徂东山，慆慆不归。我来自东，零雨其濛。鹳鸣于垤，
妇叹于室。洒埽穹窒，我征聿至。有敦瓜苦，烝在栗薪。
自我不见，于今三年。

《我徂东山》，慆慆不归。我来自东，零雨其濛。仓庚于飞，
熠燿其羽。之子于归，皇驳其马。亲结其缡，九十其仪。
其新孔嘉，其旧如之何？